REGOLAMENT TAL-KUMMISSJONI (KE) Nru 1017/2006
ta' l-4 ta' Lulju 2006
li jemenda r-Regolament (KE) Nru 1472/2003 li jagħti bidu u jipprovdi għall-amministrazzjoni ta’ kwota ta’ tariffa tal-Komunità għas-sugu tal-għeneb u għeneb magħsur b’effett mis-sena ta’ suq 2003/2004, safejn hija kkonċernata l-kwota tariffarja
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq tal-inbid (1), u b'mod partikolari l-Artikolu 62 (1) tiegħu,
Billi:
(1)
Ir-regolament tal-Kummissjoni (KE) Nru 1472/2003 (2) jipprovdi għall-bidu ta' kwota tariffarja għall-importazzjoni ta' 14 000 tunnellata ta' meraq tal-għeneb u most li jaqgħu taħt il-kodiċijiet NM 2009 61 90, 2009 69 11, 2009 69 19, 2009 69 51 u 2009 69 90.
(2)
Il-Ftehim taħt forma ta' Skambju ta' Ittri bejn il-Komunità Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-GATT 1994, approvat bid-Deċiżjoni tal-Kunsill 2006/333/KE (3), jipprovdi għal żieda ta' 29 tunnellata, mill-15 ta' Ġunju 2006, fil-kwota tariffarja annwali ta' importazzjoni tal-meraq tal-għeneb. Huwa għalhekk xieraq li tiġi miżjuda l-kwantità ta' meraq tal-għeneb u most taħt il-kwota tariffarja 09.0067 imsemmija fl-Artikolu 1 tar-Regolament (KE) Nru 1472/2003.
(3)
Ir-Regolament (KE) Nru 1472/2003 għandu għalhekk jiġi emendat skont dan.
(4)
Il-miżuri stipulati f'dan ir-Regolament huma skont l-opinjoni tal-Kumitat ta' Ġestjoni għall-Inbid,
ADOTTAT DAN IR-REGOLAMENT:
Artikolu 1
Fl-ewwel subparagrfau tal-Artikolu 1(1) tar-Regolament (KE) Nru 1472/2003, “14 000 tunnellata” tinbidel u ssir “14 029 tunnellata”.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f‘Il-Ġurnal Uffiċjali ta' l-Unjoni Ewropea.
Għandu japplika mill-15 ta' Ġunju 2006.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 4 ta' Lulju 2006.